**Ministru kabineta rīkojuma projekta „Par klasiskā cūku mēra uzliesmojuma apkarošanas pasākumu organizēšanu Krāslavas un Dagdas novadā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2012.gada 3.decembra ārkārtas sēdes Ministru prezidenta mutisks rīkojums. |
| 2. | Pašreizējā situācija un problēmas | 2012.gada 15.oktobrī tika saņemts valsts zinātniskā institūta „Pārtikas drošības, dzīvnieku veselības un vides zinātniskā institūta „BIOR”” sagatavots testēšanas pārskats par vienas mežacūkas asins paraugā konstatētām antivielām pret klasisko cūku mēri (mežacūka nomedīta Dagdas novada Bērziņu pagastā). Saskaņā ar Komisijas 2002.gada 1.februāra lēmumu 2002/106/EK, ar ko apstiprina diagnostikas rokasgrāmatu, ar kuru ievieš diagnostikas procedūras, paraugu ņemšanas metodes un laboratorisko testu kritērijus klasiskā cūku mēra apstiprināšanai, un Ministru kabineta 30.11.2004.gada 30.novembra noteikumiem Nr.991 "Klasiskā cūku mēra likvidēšanas un draudu novēršanas kārtība" Pārtikas un veterinārais dienests uzsāka epidemioloģisko izmeklēšanu un noteica 200 km2 lielu teritoriju ap seroloģiski pozitīvās mežacūkas nomedīšanas vietu.  Laikā no 17. līdz 24.novembrim Krievijas un Baltkrievijas pierobežā nomedītas 94 mežacūkas (no tām 45 mežacūkas – inficētajā teritorijā). Laboratoriskajos izmeklējumos konstatēts seroloģiski pozitīvs analīžu rezultāts 19 mežacūkām, bet astoņām no tām – pozitīvs PCR izmeklējums (atklāts vīrusa genoms).  No 20. līdz 24.novembrim veiktas pārbaudes 551 dzīvnieku novietnē, no tām 161 novietnē tiek turētas cūkas. Inspekcijās atklāts, ka 124 novietnēs cūkas nav reģistrētas. Kopumā inspekciju laikā klīniski izmeklētas 909 cūkas, bet laboratoriski izmeklētas 363 cūkas. Trijām cūkām laboratoriskajos izmeklējumos konstatētas antivielas pret klasiskā cūku mēra ierosinātāju. Visās trijās novietnēs, kur ir bijuši pret klasisko cūku mēri seroloģiski pozitīvi dzīvnieki, nokautas un likvidētas 14 cūkas.  Nacionālā references laboratorija uz Eiropas Savienības klasiskā cūku mēra references laboratoriju Hannoverē (Vācijā) (turpmāk – ES references laboratorija) nosūtīja mājas cūku un mežacūku patoloģiskā materiāla paraugus izmeklēšanai uz klasiskā cūku mēra vīrusa un antivielu klātbūtni. ES references laboratorijas 2012.gada 27.novembra sākotnējā atbildē ir norādīts, ka divos seropozitīvo mežacūku limfmezglos ir izdalīts klasiskā cūku mēra vīruss. Veicot izdalītā vīrusa filoģenētisko analīzi, konstatēts, ka vīrusa genoms ir līdzīgs 2005.gadā Krievijas Federācijā izdalītajam klasiskā cūku mēra vīrusam. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts paredz uzdevumus Zemkopības ministrijas Pārtikas un veterinārajam dienestam, Iekšlietu ministrijai un Vides aizsardzības un reģionālās attīstības ministrijai, lai nodrošinātu klasiskā cūku mēra apkarošanas pasākumu īstenošanu saskaņā ar Ministru kabineta 2004.gada 30.novembra noteikumiem Nr.991 „Klasiskā cūku mēra likvidēšanas un draudu novēršanas kārtība” un Ministru kabineta 2011.gada 9.augusta rīkojuma Nr.369 „Valsts civilās aizsardzības plāna” 26.pielikumā „Dzīvnieku masveida saslimšana un dzīvniekiem bīstamu infekcijas slimību un augiem kaitīgo organismu uzliesmojumi” noteikto kārtību.  Ministru kabineta rīkojuma projekts palīdzēs atrisināt šīs anotācijas I sadaļas 2.punktā minēto problēmu. |
| 5. | Projekta izstrādē iesaistītās institūcijas | Pārtikas un veterinārais dienests, Iekšlietu ministrija un Vides aizsardzības un reģionālās attīstības ministrija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Karantīnas teritorijā (Krāslavas un Dagdas novads) dzīvojošie cilvēki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums |  |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012.gads** | | **Turpmākie trīs gadi (tūkst. latu)** | | |
| **n+1 (2013.gads)** | **n+2**  **(2014.gads)** | **n+3**  **(2015.gads)** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2012.gadu | Izmaiņas, salīdzinot ar kārtējo 2012. gadu | Izmaiņas, salīdzinot ar kārtējo 2012. gadu |
| 1 | 2 | 3 | 4 | 5 | 6 |
| *Finanšu līdzekļu aprēķins norādīts anotācijas pielikumā* | | | | | |
| 1. Budžeta ieņēmumi: | **0,0** | **0,0** | **0,0** | **0,0** | **0,0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0,0 | 0,0 | 0,0 | 0,0 | 0,0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **17,6** | **165,1** | **0,0** | **0,0** | **0,0** |
| 2.1. valsts pamatbudžets | 17,6 | 165,1 | 0,0 | 0,0 | 0,0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **-17,6** | **-165,1** | **0,0** | **0,0** | **0,0** |
| 3.1. valsts pamatbudžets | -17,6 | -165,1 | 0,0 | 0,0 | 0,0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  | 0,0 | 0,0 | 0,0 | 0,0 |
|  |  |  |  |
|  |  |  |  |
| 5. Precizēta finansiālā ietekme: |  | -165,1 | 0,0 | 0,0 | 0,0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |  |  |  |  |
| 6.1. Detalizēts ieņēmumu aprēķins  Izdevumi tiek segti no dotācijas no vispārējiem ieņēmumiem |  |  |  |  |  |
| 6.2. detalizēts izdevumu aprēķins  Saskaņā ar Ministru kabineta rīkojuma projektu nepieciešamais finansējums no budžeta programmas 02.00.00 „Līdzekļi neparedzētajiem gadījumiem” klasiskā cūku mēra uzraudzības pasākumu mājas cūku un mežacūku populācijā nodrošināšanai sastāda:  **6.2.1. PVD finansējums – 43 557 Ls**  6.2.1.1. Mājas cūku uzraudzība  6.2.2.2.Meža cūku uzraudzība  6.2.2.3.Komandējuma izmaksas  6.2.2.4.Uzņēmuma līgumi veterinārārstiem par darbu veikšanu inficētajā teritorijā  6.2.2.5.Uzņēmuma līgumi studentiem par darbu veikšanu inficētajā teritorijā (10 dienas x 15Ls vienam cilvēkam)  6.2.2.6.Virsstundu darba apmaksa iesaistītajam PVD personālam  6.2.2.7.Aprīkojums paraugu noņemšanai un personīgās biodrošības nodrošināšana  6.2.2.8.Izdevumi degvielai  **6.2.2.Valsts zinātniskajam institūtam „Pārtikas drošības, dzīvnieku veselības un vides zinātniskais institūts BIOR finansējums – 121 553 Ls**  6.2.2.1.Mājas cūku uzraudzība  6.2.2.2.Meža cūku uzraudzība | **17,6**  **6,0**  0,0  6,0  0,0  0,0  0,0  0,0  0,0  0,0  **11,7**  3,7  8,0 | **165,1**  **43,6**  4,1  13,9  10,1  1,9  1,9  7,0  2,3  2,4  **121,5**  78**,**5  43,0 | **0,0**  **0,0**  0,0  0,0  0,0  0,0  0,0  0,0  0,0  0,0  **0,0**  0,0  0,0 | **0,0**  **0,0**  0,0  0,0  0,0  0,0  0,0  0,0  0,0  0,0  **0,0**  0,0  0,0 | **0,0**  **0,0**  0,0  0,0  0,0  0,0  0,0  0,0  0,0  0,0  **0,0**  0,0  0,0 |
| 7. Cita informācija | 2012.gadā Klasiskā cūku mēra monitoringa nodrošināšanai paredzētais finansējums sastāda 17 647,50 Ls, no tiem 6 000,0 Ls paredzēti PVD un 11 647,50 Ls paredzēti valsts zinātniskajam institūtam „Pārtikas drošības, dzīvnieku veselības un vides zinātniskais institūts „BIOR”. Izdevumi tiek segti no vispārējā kārtībā sadalāmās dotācijas no vispārējiem ieņēmumiem.  Saskaņā ar Ministru kabineta rīkojuma projektu papildus nepieciešamais finansējums klasiskā cūku mēra uzraudzības pasākumus mājas cūku un mežacūku populācijā nodrošināšanai sastāda 165 110 Ls.  Detalizētu izdevumu pozīciju atšifrējumu skatīt pielikumā Nr.1.  Piemērojot Publisko iepirkumu likuma piemērošanas izņēmumu (3.panta trešās daļas 2.punktu) ir iespējama dezinfekcijas līdzekļu, vakutaineru un specapģērbu iegāde. | | | | |

*Anotācijas IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Projekts šo jomu neskar. |
| 2. | Sabiedrības līdzdalība projekta izstrādē | Sabiedrība projekta izstrādē nav iesaistīta. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Saeima un eksperti noteikumu projekta izstrādē nav iesaistīti. |
| 5. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta rīkojuma projektu pēc tā pieņemšanas piemēros Pārtikas un veterinārais dienests sadarbībā ar pārējām klasiskā cūku mēra apkarošanas un ierobežošanas pasākumos iesaistītajām valsts un pašvaldību institūcijām. |
| 2. | Projekta ietekme uz pārvaldes funkcijām | Ministru kabineta rīkojuma projekts nemaina pārvaldes funkcijas. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Ministru kabineta rīkojuma projekta īstenošana pārvaldes institucionālo struktūru neietekmēs. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Ministru kabineta rīkojuma projekta īstenošana pārvaldes institucionālo struktūru neietekmēs. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Ministru kabineta rīkojuma projekta īstenošana pārvaldes institucionālo struktūru neietekmēs. |
| 6. | Cita informācija | Nav |

Zemkopības ministre L.Straujuma

2012.12.04. 10:09

O.Vecuma-Veco

67027551, Olita.Vecuma-Veco@zm.gov.lv